обхваща всички дейности в обхвата на неговите сертификати.
 ATM/ANS.OR.B.010 Процедури за управление на промените
 а)
 Доставчикът на услуги използва процедури за управление, оценка и, ако е необходимо, намаляване на въздействието на промените върху своите функционални системи в съответствие с точки ATM/ANS.OR.A.045, ATM/ANS.OR.C.005, ATS.OR.205 и ATS.OR.210, според случая.
 б)
 Процедурите, посочени в буква а), или всички съществени изменения на тези процедури:
 (1)
 се представят от доставчика на услуги на компетентния орган за одобрение;
 (2)
 не се използват, докато не бъдат одобрени от компетентния орган.
 в)
 Когато одобрените процедури, посочени в буква б), не са подходящи за специфична промяна, доставчикът на услуги:
 (1)
 отправя искане към компетентния орган по изключение да се отклони от одобрените процедури;
 (2)
 предоставя на компетентния орган подробности за отклонението и обосновка за него;
 (3)
 не използва отклонението преди то да бъде одобрено от компетентния орган.
 ATM/ANS.OR.B.015 Договорени дейности
 а)
 Договорените дейности включват всички дейности в обхвата на дейността на доставчика на услуги съгласно условията на сертификата, които се изпълняват от други организации, като те самите са сертифицирани да изпълняват такава дейност или, ако не са сертифицирани, работят под надзора на доставчика на услуги. Доставчикът на услуги гарантира, че когато договаря с външни организации или ги наема за каквато и да било част от своите дейности, договорената или възложената дейност, система или съставен елемент са в съответствие с приложимите изисквания.
 б)
 Когато доставчик на услуги възложи с договор част от своята дейност на организация, която не е сертифицирана съгласно настоящия регламент да извършва такава дейност, той гарантира, че организацията изпълнител работи под негов надзор. Доставчикът на услуги гарантира, че компетентният орган има достъп до организацията изпълнител, за да определи продължаващо съответствие с приложимите изисквания.
 ATM/ANS.OR.B.020 Изисквания за персонала
 a)
 Доставчикът на услуги определя отговорен ръководител, който има правомощие да гарантира, че всички дейности могат да бъдат финансирани и извършвани в съответствие с приложимите изисквания. Отговорният ръководител отговаря за установяване и поддържане на ефективна система за управление.
 б)
 Доставчикът на услуги определя правомощията, задълженията и отговорностите на назначените длъжностни лица, по-специално на ръководния персонал, отговарящи за функции във връзка с безопасността, качеството, сигурността, финансите и човешките ресурси, според случая.
 ATM/ANS.OR.B.025 Изисквания за съоръженията
 Доставчикът на услуги гарантира, че са налице адекватни и подходящи съоръжения за извършване и управление на всички задачи и дейности в съответствие с приложимите изисквания.
 ATM/ANS.OR.B.030 Водене на документация
 а)
 Доставчикът на услуги създава система за водене на документация, която осигурява подходящо съхранение на документацията и надеждно проследяване на всички негови дейности, като обхваща по-специално всички елементи, посочени в точка ATM/ANS.OR.B.005.
 б)
 Форматът и срокът на съхранение на документацията, посочена в буква а), се определят в процедурите на системата за управление на доставчика на услуги.
 в)
 Документите се съхраняват по начин, който гарантира защита от повреда, промяна и кражба.
 ATM/ANS.OR.B.035 Оперативни наръчници
 а)
 Доставчикът на услуги предоставя и поддържа актуализирани оперативни наръчници относно извършването на своите услуги, които да се използват от оперативния персонал и съдържат указания за него.
 б)
 Той гарантира, че:
 (1)
 оперативните наръчници съдържат инструкциите и информацията, необходими на оперативния персонал за изпълнение